Kasperis
Kasperis (angl. Casper) – miestas Jungtinėse Amerikos Valstijose, Vajominge, prie Šiaurės Plato upės, 350 km į šiaurę nuo Denverio; antras pagal dydį valstijos miestas. Natronos apygardos administracinis centras. 2020 m. jame gyveno 59 038 gyventojai. Yra oro uostas. Kasperis – svarbus naftos gavybos centras. Taip pat kasamos akmens anglys, urano rūda. Vystoma naftos perdirbimo pramonė. Yra didelis vėjo turbinų parkas.